Meningitis

Meningitis be acute anaa chronic inflammation of de protective membranes wey dey cover de brain den spinal cord, dem collectively call de meninges. De most common symptoms be fever, intense headache, vomiting den neck stiffness den occasionally photophobia. Oda symptoms dey include confusion anaa altered consciousness, nausea, den an inability to tolerate loud noises. Young kiddies often dey exhibit nonspecific symptoms per, such as irritability, drowsiness, anaa poor feeding. A non-blanching rash (a rash wey no dey fade wen dem roll a glass over am) sanso fi be present.

De inflammation fi be caused by infection plus viruses, bacteria, fungi anaa parasites. Non-infectious causes dey include malignancy (cancer), subarachnoid hemorrhage, chronic inflammatory disease (sarcoidosis) den certain drugs. Meningitis fi be life-threatening secof de inflammation ein proximity to de brain den spinal cord; therefore, de condition be classified as a medical emergency. A lumbar puncture, insyd wich dem insert a needle into de spinal canal to collect a sample of cerebrospinal fluid (CSF), fi diagnose anaa exclude meningitis.

Sam forms of meningitis be preventable by immunization plus de meningococcal, mumps, pneumococcal, den Hib vaccines. Giving antibiotics to people plus significant exposure to certain types of meningitis sanso fi be useful for preventing transmission. De first treatment insyd acute meningitis dey consist of promptly giving antibiotics den sam times antiviral drugs. Corticosteroids fi be used to prevent complications from excessive inflammation. Meningitis fi lead to serious long-term consequences such as deafness, epilepsy, hydrocephalus, anaa cognitive deficits, especially if dem no treat am quickly.

Insyd 2019, na dem diagnose meningitis insyd about 7.7 million people worldwide, of whom na 236,000 die, down from 433,000 deaths insyd 1990. Plus appropriate treatment, de risk of death insyd bacterial meningitis be less dan 15%. Outbreaks of bacterial meningitis dey occur between December den June each year insyd an area of sub-Saharan Africa dem know as de meningitis belt. Smaller outbreaks sanso dey occur insyd oda areas of de world. De word meningitis dey cam from de Greek  , 'membrane', den de medical suffix -itis, 'inflammation'.

 References 

 External links 

 Meningitis U.S. Centers for Disease Control and Prevention (CDC)


Category:Disorders wey dey cause seizures
Category:Medical emergencies
Category:Acute pain
Category:Medical triads
Category:Translated from MDWiki